Arthur Långfors

Arthur Isak Edvard Långfors (12. tammikuuta 1881 Rauma – 20. lokakuuta 1959 HelsinkiBiographie.  Arllfb.be. Viitattu 17.3.2012.) oli suomalainen romanisti, professori, diplomaatti ja kriitikko. Hän toimi Helsingin yliopiston rehtorina vuosina 1945–1950.

Långfors tuli ylioppilaaksi 1898, filosofian kandidaatiksi 1903, filosofian lisensiaatiksi 1907 ja oli vuodesta 1908 romaanisten filologian dosenttina Helsingin yliopistossa.Långfors, Arthur. Tietosanakirja osa 11. Tietosanakirja-osakeyhtiö 1922 Hän  lähti 1918 diplomaatinuralle, oli Madridissa lähetystösihteerinä vuoteen 1925 asti ja sen jälkeen Pariisissa lähetystöneuvoksena ja asiainhoitajana.

Långfors toimi Helsingin yliopiston romaanisen filologian ylimääräisenä professorina 1925–1929, professorina 1929–1951. Historiallis-kielitieteellisen osaston dekaani hän oli 1932–1943, ja yliopiston rehtori 1945–1950. Hän hoiti rehtorinvirkaa Pariisissa École pratique des hautes étudesissa 1921, oli ranskalaisen yhdistyksen Société des anciens textes français puheenjohtaja kolme kaksivuotiskautta 1925–1940. Lehden Neuphilologische Mitteilungen päätoimittaja hän oli 1926–1950.Otavan Iso tietosanakirja, osa 5, palsta 962. Otava 1968.

Långfors saavutti kansainvälisesti merkittävää mainetta ranskalaisen ja provencelaisen kirjallisuuden tekstikritiikin alalla. Hän sai kunniatohtorin arvon Pariisin, Glasgow'n ja Oslon yliopistoista.

Lähteet

Aiheesta muualla

Arthur Långfors Historialliset humanistit -sivustolla.
Arthur Långfors 375 humanistia -sivustolla 10.4.2015. Helsingin yliopiston humanistinen tiedekunta.

Luokka:Suomalaiset filologit
Luokka:Suomalaiset kirjallisuustieteilijät
Luokka:Helsingin yliopiston professorit
Luokka:Helsingin yliopiston rehtorit
Luokka:Suomalaiset diplomaatit
Luokka:Vuonna 1881 syntyneet
Luokka:Vuonna 1959 kuolleet
Luokka:Tekstuaalitieteet
Luokka:Suomalaiset professorit